આ પહેલા હરિયાણા હાઇકોર્ટના જજ જસ્ટિસ એ.બી.ચૌધરીએ પિંટો પરિવારની અરજી પર સુનવણી કરવાની મનાઇ કરતાં કહ્યું હતું કે, તેઓ પિંટો પરિવારને વ્યક્તિગત રીતે જાણતા હોવાથી તેઓ આ મામલે સુનવણી નહીં કરી શકે. ત્યાર બાદ આ કેસ બીજી બેંચને સોંપવામાં આવ્યો હતો. રયાન ઇન્ટરનેશનલ સ્કૂલના માલિક રાયન પિંટો, ગ્રેસ પિંટો અને ઑગસ્ટિન પિંટોએ 16 સપ્ટેમ્બરના રોજ પંજાબ અને હરિયાણા હાઇકોર્ટમાં આગોતરા જામીન માટે અરજી કરી હતી. આ પહેલાં 14 સપ્ટેમ્બરના રોજ બોમ્બે હાઇકોર્ટ દ્વારા તેમની આગોતરા જામીનની અરજી ફગવાઇ હતી.